เรื่องร้องเรียน: มีร้านกัญชาเปิดใหม่ แต่ไม่เป็นระบบเปิด ทำให้มีกลิ่นออกมารบกวน กลิ่นมิ้นท์..เมาคอแห้งไม่สบายค่ะ
การดำเนินการของเจ้าหน้าที่: สำนักงานเขตคลองเตย โดยฝ่ายสิ่งแวดล้อมและสุขาภิบาล ได้ลงพื้นที่ตรวจสอบแล้วปรากฏว่าร้านที่มีการแจ้งร้องเรียนชื่อว่า HEMMOOD HOUSE ซ.สุขุมวิท 50 ขณะตรวจสอบไม่พบเจ้าของร้านหรือผู้ดูแล ซึ่งจากการสอบถามประชาชนใกล้เคียงแจ้งว่าได้รับความเดือดร้อนจากกลิ่นควันจริง เจ้าหน้าที่จึงได้ทำความเข้าใจกับนิติบุคคลอาคารชุดเมแฟร์ซึ่งเป็นผู้ให้เช่าพื้นที่ร้าน พร้อมออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ. 2535 ให้แจ้งทางเจ้าของร้าน โดยให้หามาตรการป้องกันกลิ่นควันไม่ให้สร้างความเดือดร้อนรำคาญแก่ผู้อื่น และให้ปฎิบัติตามประกาศกระทรวงสาธารณสุข เรื่อง สมุนไพรควบคุม (กัญชา) พ.ศ.2565 ซึ่งระบุไว้ว่า ห้ามจำหน่ายสมุนไพรควบคุมเพื่อการสูบในสถานที่ประกอบการ ทั้งนี้ จะได้ติดตามตรวจสอบต่อไป และหากท่านยังคงได้รับความเดือดร้อนสามารถแจ้งเรื่องร้องเรียนโดยตรงได้ที่ฝ่ายสิ่งแวดล้อมและสุขาภิบาล โทร.02-2495532
ความเห็นของผู้แจ้ง: ขอบพระคุณมากค่ะ,การทำงาน เร็วทันใจ...ขอบพระคุณอีกครั้ง ที่อยู่เคียงข้างประชาชน ขอให้ทุกท่านสุขภาพดีมีสติปัญญานะต่ะ
พื้นที่: แขวงพระโขนง เขตคลองเตย กรุงเทพมหานคร